Fengslet for innbrudd - voldtok offeret som hevn
Mannen er nå dømt til 18 års fengsel for det brutale hevnangrepet, skriver The Telegraph. Den hjemløse 28-åringen fikk i 2009 lov til å sette opp et telt i hagen til den 59 år gamle kvinnen. Men samme år brøt han seg inn hos kvinnen i East Hampshire i England, og ble senere dømt til tre og et halvt års fengsel for innbruddet. Han ble også dømt for å ha tent på en 130 år gammel kirke i 2007.Kvinnen, som har stått frem i britiske medier med sin grusomme historie, skal ha prøvd å rømme. Men 28-åringen truet henne med kniv, og voldtok henne en rekke ganger. - Jeg trodde ikke jeg ville komme fra det i live, siden jeg visste hvem han var og han visste at politiet ville komme etter ham, sier kvinnen til Portsmouth News.- Jeg kommer aldri til å glemme de forferdelige tingene han gjorde mot meg - jeg er full av redsel, sier hun til The Telegraph.
Da innbruddstyven (28) slapp ut fra fengsel, brøt han seg inn hos offeret (59) og voldtok henne en rekke ganger.